《喜雨》
宋代·陈藻

年登犹藉米船通，去岁那堪一大凶。
人死多因饥后疫，秧焦争值北来风。
晴空又似骄阳起，罄室谁支此患重。
甘雨连望虽未洽，莳田渐喜泽边农。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。